ΔΗΜΟΣ ΑΓΙΑΣ ΒΑΡΒΑΡΑΣ



*Γραφείο Τύπoυ*

**ΔΕΛΤΙΟ ΤΥΠΟΥ  *10/9/2024***

**Συγκεντρώσαμε σχολικά είδη για τα παιδιά που δεν μπορούν να έχουν**

Ο Δήμος Αγίας Βαρβάρας ευχαριστεί θερμά όλους όσοι ανταποκρίθηκαν στο κάλεσμα για τη συλλογή σχολικών ειδών για τα παιδιά που τα έχουν ανάγκη.

Η δράση πραγματοποιήθηκε στον εξωτερικό χώρο του Δημαρχείουαπό τις 09:30 έως τις 16:00**,** όπου όποιος επιθυμούσε, προσέφερε σχολικά είδη, είτε καινούρια είτε μεταχειρισμένα. Αρωγοί στην προσπάθεια αυτή, εκτός από τους δημότες, στάθηκαν και επιχειρήσεις της περιοχής.

Από τα είδη που συγκεντρώθηκαν δεκάδες μαθητές όλων των σχολικών βαθμίδων θα λάβουν καινούργια σχολική τσάντα, κασετίνα, τετράδια και την απαραίτητη γραφική ύλη για το ξεκίνημα της σχολικής χρονιάς.